open-index/open-wikipedia-markdown huggingface dataset:
Jungtinių Valstijų Kongresas

**Jungtinių Valstijų Kongresas** () – JAV federalinės vyriausybės įstatymų leidžiamasis organas. Jį sudaro dveji rūmai: Atstovų Rūmai (žemesnieji Kongreso rūmai) ir Senatas (aukštesnieji Kongreso rūmai). 

Kongresas posėdžiauja JAV Kapitolijuje Vašingtone. Ir senatoriai, ir atstovai renkami tiesioginių rinkimų metu, tačiau į atsilaisvinusias Senato vietas asmenys gali būti paskirti valstijų gubernatorių. Kongresą sudaro 535 balso teisę turintys nariai: 435 Atstovų rūmų nariai, arba kitaip atstovai (), ir 100 senatorių. JAV Atstovų rūmai taip pat turi 6 balso teisės neturinčius narius, atstovaujančius JAV teritorijoms (Puerto Rikas, Amerikos Samoa, Kolumbijos apygarda, Guamas, Mergelių salos, Šiaurės Marianų salos). Nors šie 6 atstovai negali balsuoti posėdžių metu, tačiau jie gali būti kongreso komitetų sudėtyje ir balsuoti komitetuose priimant sprendimus. Be to, jie gali teikti naujus įstatymus ar įstatymų pataisas.

JAV Atstovų rūmų nariai renkami dvejiems metams mažesniuose administraciniuose vienetuose – apygardose. Kongresinės apygardos turi skirtingą atstovų skaičių, kuris nustatomas pagal gyventojų skaičių, remiantis JAV gyventojų surašymo duomenimis su sąlyga, kad kiekviena valstija turi turėti bent vieną kongreso atstovą. Kiekviena valstija, nepriklausomai nuo gyventojų skaičiaus, turi du senatorius. Šiuo metu yra 100 senatorių, atstovaujančių 50 valstijų. Kiekvienas senatorius renkamas savo valstijoje 6 metų kadencijai. Kas dveji metai perrenkama apie trečdalį Senato narių.

Kongresas gali Kongreso aktais reguliuoti valstijų ir užsienio prekybą, mokesčius, organizuoti federalinius teismus, išlaikyti kariuomenę, skelbti karą ir imtis kitų „būtinųjų ir tinkamų“ priemonių. 

JAV konstitucija suteikia visą federalinės vyriausybės įstatymų leidžiamąją galią Kongresui. Abeji Kongreso rūmai yra lygiateisiai, tačiau kiekvieni rūmai turi specialių galių, kurių neturi kiti. Senato patarimas ir sutikimas reikalingas prezidento pasirinktiems aukšto laipsnio pareigūnams patvirtinti ir sutartims ratifikuoti. Biudžeto įplaukų įstatymo projektus privalo teikti Atstovų Rūmai, ir tik jie gali inicijuoti apkaltos procesus.

2021 m. sausio 6 d. Kongreso nariai rinkosi patvirtinti prezidento rinkimų ir Džo Baideno pergalę. Tuo metu Donaldo Trampo rinkėjai, nepatenkinti rezultatais, rinkosi šalia pastato, o vėliau ir įsiveržė į jį, taip sutrikdydami Kongreso veiklą. Susirėmimų su policija metu žuvo 4 protestuotojai ir vienas policininkas, suimta daugiau nei 80 žmonių.

## Nuorodos
*Oficiali JAV Kongreso svetainė

## Šaltiniai
Bitinis keršvabalis

**Bitinis keršvabalis** (*Trichodes apiarius*) – keršvabalių (*Cleridae*) šeimos vabalas. Dydis 10-16 mm. Kūnas tamsiai mėlynas, ant raudonų antsparnių 2 tamsiai mėlyni skersiniai raiščiai, apaugę juodais plaukeliais. 

Lervos žalingos, aptinkamos bičių lizduose. Vabalai randami ant žiedų, ypač salierinių augalų, netoli bitynų ar laukinių bičių lizdų.
Kinivarpos

**Kinivarpos** (*Scolytinae*) – straubliukų (*Curculionidae*) pošeimis. Šio pošeimio vabalai dar vadinami *kirmgraužomis*, *trandžiais, trynelėmis* ir kt. liaudiškais vardais. Tai smulkūs, primenantys volelio formą, tamsiai rudi ar juodi vabalai. Galva įtraukiama į prieškrūtinį ir todėl kai kurių rūšių iš viršaus nematoma. Antenos trumpos ir gale su didele buožele. Kojos trumpos, rausiamosios.

Kai kurios kinivarpų rūšys antsparnių gale turi įspaudimą, vadinamą **karučiu**. Karučio šoniniai kraštai būna dantyti.

Kinivarpų lervos po medžių žieve ir medienoje išgraužia sudėtingus takus. Šie takai kiekvienai kinivarpų rūšiai turi savitą konfigūraciją.

Pasaulyje yra apie 5000, Lietuvoje – apie 75 rūšys. Dauguma kinivarpų yra pavojingi miškų kenkėjai.

Kai kurie entomologai kinivarpas išskiria į atskirą šeimą *Scolytidae*.

## Nuorodos
*Žievėgraužiai tipografai
Raudonvabaliai

**Raudonvabaliai** (*Pyrochroidae*) – vabalų (*Coleoptera*) šeima. Kūnas plokščias, priešnugarėlė ir antsparniai dažniausiai raudonos spalvos. Galva už smilkinių staigiai įsmaugta, todėl atrodo lyg su kaklu. Antenos iš 11 narelių, patinų šukiškos, o patelių pjūkliškos. Ryški spalva signalizuoja, jog vabalas maistui prastai tinka.

Aptinkami lapuočių ir mišriuose miškuose ant įvairių žiedų. Lervos gyvena po trūnijančių medžių žieve.

Lervos gyvena po žieve, savo ar kitų rūšių išgraužtuose takuose. Daugelio rūšių lervos plėšrios, medžioja kitas lervas ar vabzdžius, todėl laikomos naudingomis. Kitais atvejais lervos minta grybiena. Vystosi dvejus-trejus metus.

Nelabai aišku, kuo ir ar išvis minta suaugę vabalai, bet jie buvo pastebėti ant žiedų, todėl manoma, jog gali maitintis nektaru ar žiedadulkėmis.

Pasaulyje yra apie 150 rūšių, Lietuvoje – 3 rūšys:
*Paprastasis raudonvabalis (*Pyrochroa coccinea*)
**[[Pyrochroa serraticornis]]*
*Šukaūsis raudonvabalis (*Schizotus pectinicornis*)

Šiai šeimai priskiriama dauguma anksčiau buvusios (dabar pasenusios ir panaikintos) *Pedilidae* šeimos rūšių.


Pyrochroa coccinea in sorbus aucuparia bialowieza forest beentree.jpg|Šukaūsis raudonvabalis (*Schizotus pectinicornis*)
Pyrochroa serraticornis01.jpg|*Pyrochroa serraticornis*
Pyrochroa fg01.JPG|*Pyrochroa coccinea* lerva


## Šaltiniai
JAV respublikonų partija

**Respublikonų partija** – viena iš dviejų didžiųjų politinių partijų Jungtinių Valstijų dvipartinėje sistemoje, kartu su Demokratų partija. Šiuolaikinėje politikoje Respublikonai atstovauja konservatyvesnei socialinei ir liberalesnei ekonominei krypčiai. Respublikonų simbolis – dramblys, o neoficiali spalva – raudona. Kaip ir Demokratų partijoje, terminas „respublikonas“ yra istorinis ir neturi jokios skiriančiosios vertės.

Respublikonų partija įkurta 1854 m.  kaip koalicija tarp tuometinių Vigų, Šiaurės demokratų ir Laisvažemių, kurie priešinosi vergijos plėtrai ir palaikė Jungtinių Valstijų modernizavimo idėją. Pradžioje partijos pagrindas laikėsi Šiaurės Rytuose ir Vidurio Vakaruose, tačiau pastaraisiais dešimtmečiais jis vis labiau slenkasi į žemyno Vakarus ir Pietus.

Nuo tada, kai 1856 m. partija iškėlė savo pirmąjį kandidatą į prezidentus, Džoną Fremontą, 18 iš 29 JAV prezidentų buvo respublikonai.

## Šaltiniai
Paprastasis keršvabalis

**Paprastasis keršvabalis** (*Thanasimus formicarius*) – keršvabalių (*Cleridae*) šeimos vabalas. Kūnas 7-10 mm. Antsparniai su raudonais, baltais ir juodais skersiniais dryžiais. Aptinkami ant medžių kamienų, taip pat po žieve. Grobuonys, sunaikina nemažai kinivarpų.
Olegas Lapinas

**Olegas Lapinas** (g. 1961 m. Lvove) – lietuvių psichiatras, psichoterapeutas (sertifikuotas psichoanalitinis psichoterapeutas, 2002; sertifikuotas psichodramos terapeutas, 2004), pediatras, dėstytojas bei publicistas.

1984 m. Olegas Lapinas baigė Vilniaus universiteto Medicinos fakultetą pediatrijos specialybę (su pagyrimu). 1985–1988 m. dirbo gydytoju psichiatru Rokiškio psichiatrinėje ligoninės Vaikų ir paauglių skyriuje. Olegas Lapinas lankė, baigė kursus bei kėlė savo kvalifikaciją Rusijoje, JAV, Vokietijoje.

Olegas Lapinas savo tematinius straipsnius publikuoja interneto portaluose (Delfi.lt ir kt.), žurnaluose, kituose leidiniuose, bei televizijos laidose.

## Nuorodos
* Biografija 
* Apie medicininę ir žmogišką atsakomybę
Gediminas Navaitis

**Gediminas Navaitis** (g. 1948 m. spalio 19 d. Vilniuje) – psichologas konsultantas, šeimos (konsultavimo) psichologas ir psichoterapeutas, politikas (Seimo narys), publicistas, psichologijos populiarintojas.

## Biografija
Baigė Vilniaus A. Vienuolio mokyklą. 1969–1974 m. studijavo psichologiją Vilniaus universiteto Filosofijos fakultete, įgijo psichologo specialybę.

1975 m. LSSR mokslų akademijos Filosofijos, sociologijos ir teisės instituto jaunesnysis mokslinis bendradarbis. Baigė Leningrado universiteto aspirantūrą, apgynė psichologijos mokslų kandidato disertaciją (1979 m.), socialinių mokslų daktaras.

1979–1998 m. Pedagogikos mokslinio tyrimo instituto vyresnysis mokslinis bendradarbis, nuo 1979 m. psichologinės konsultacijos, nuo 1989 m. vedybinių pažinčių tarnybos „Santuoka“ vadovas.
M. Romerio universiteto docentas (nuo 1998 m.).

Mokslo ir mokslo populiarinimo straipsnių, 27 knygų lietuvių ir užsienio kalbomis autorius. Lietuvos psichoterapijos draugijos valdybos narys, Lietuvos grupinės psichoterapijos asociacijos išrinktasis prezidentas, Rusijos pedagogikos ir socialinių mokslų akademijos narys, pažinčių svetainės DarniPora.lt valdybos narys .

Gediminas Navaitis vedęs; žmona Julita, LEU docentė. Vaikai – Auksė, Tadas ir Aistė.

## Politika
Gediminas Navaitis – Lietuvos respublikos liberalų sąjūdžio narys iki 2012 metų sausio 31 dienos. Tų pačių metų birželio 21 d. pašalintas ir iš Liberalų sąjūdžio frakcijos. 2008 m. kandidatavo vienmandatėje Žirmūnų apygardoje (Nr. 4), LLS sąraše 12 numeriu; Porinkiminis numeris – 12. 2008–2012 m. LR Seimo narys.
2017 m. išrinktas Lietuvių tautininkų ir respublikonų sąjungos vicepirmininku.

## Šaltiniai

## Nuorodos
* Gedimino Navaičio labdaros ir paramos fondas
Grampianas

**Grampianas** () nuo 1975 m. iki 1996 m. buvo viena iš 12 Škotijos grafysčių. Dabar padalinta į 3 sritis:
* Morėjus (*Moray*)
* Aberdinširas (*Aberdeenshire*)
* Aberdynas (*Aberdeen*)

Turėjo penkias apskritis.

Šis regionas gavo savo vardą nuo Grampiano kalno.

Grampianas ir toliau turi bendrą policiją, ugniagesių, rinkimų, sveikatos apsaugos paslaugas.
Taksonomija

**Taksonomija** () – biologijos šaka, kurios pagrindinis uždavinys yra sukurti sistemišką gyvųjų organizmų klasifikaciją. Taksonomijos terminą įvedė Augustin Pyrame de Candolle ir apibrėžė kaip „klasifikacijos teoriją“. Šiuolaikinės taksonomijos pagrindus XVIII a. pirmoje pusėje sukūrė Karlas Linėjus.

Sąvoką „Taksonomija“ pirmą kartą 1813 m. savo veikale *Théorie élémentaire de la botanique* panaudojo Augustin Pyrame de Candolle, atlikdamas augalų klasifikaciją. Iš pradžių ji buvo taikoma tik biologijoje. Vėliau šis terminas buvo pradėtas naudoti apibūdinti bendrą klasifikavimo teoriją ir sisteminant biologijos, kalbotyros, geografijos, geologijos objektus.

Matematiškai taksonomiją galima apibrėžti kaip klasifikaciją, kurioje visi objektai yra išdėstomi į tam tikrą medžio struktūrą. Šio medžio viršūnę paprastai sudaro vienintelis klasifikacijos elementas, kuriam priklauso visi kiti šios klasifikacijos objektai. Taksonas, einantis žemiau už viršūnę, yra labiau specifinis ir išskiria tam tikrą klasifikuojamų objektų aibę pagal tam tikrą požymį.

## Taip pat skaitykite
* Mokslinė klasifikacija

## Šaltiniai
Nino Rota

**Nino Rota** (1911 m. gruodžio 3 d. – 1979 m. balandžio 10 d.) – italų kompozitorius. Labiausiai jį išgarsino garso takelių kūrimas, ypač Krikštatėviui ir keliems Federico Fellini filmams. Jo filmui „Krikštatėvis“ kurta muzika buvo nominuota oskarui, tačiau vėliau nominacija atšaukta, paaiškėjus, kad muzika nebuvo visiškai originali – dalį jos Rota sukūrė jau anksčiau ir naudojo kitam filmui „Fortunella“ (1958 m.). Vėliau Nino Rotos muzika filmui „Krikštatėvis II“ laimėjo Oskarą.

Nino Rota gimė Milane. Pirmąją oratoriją sukūrė dar vienuolikmetis Vėliau Milane studijavo konservatorijoje, tada mokėsi Pensilvanijoje, po to vėl grįžo į Italiją.

Po jo mirties nuo širdies nepakankamumo Rotos muzika buvo panaudota 1981 metais kompozitoriaus atminimui išleistame albume „Amarcord Nino Rota“.

Be garso takelių, Nino Rota yra parašęs muziką dešimčiai operų, penkiems baletams ir daug instrumentinių darbų.

## Nuorodos
* ninorota.com
* IMDB: Nino Rota

### Išnašos
Gražina Sviderskytė

**Gražina Sviderskytė** (g. 1973 m. kovo 22 d. Vilniuje) – televizijos žurnalistė, istorinių ir dokumentinių filmų kūrėja.

## Biografija

Tėvas Vytautas Stanislovas Sviderskis.

1980–1991 m. mokėsi Vilniaus 40-ojoje vidurinėje mokykloje, 1987–1991 m. Šiaulių neakivaizdinėje jaunųjų fizikų mokykloje „Fotonas“. 1991–1996 m. studijavo Vilniaus universiteto Komunikacijos fakultete, 1999–2002 m. – Prancūzų kultūros centre, 2012–2016 m. – Vilniaus universiteto Istorijos fakultete.

1992–1994 m. LTV Naujienų direkcijos reporterė, užsienio informacijos redaktorė. 1994–1996 m. LTV laidos „Labas rytas“ reporterė ir laidos vedėja. 1996–1999 m. laidos „Lietuvos ryto“ televizija“ (LNK, TV3) reporterė ir vedėja. 2001–2002 m. VU Žurnalistikos instituto CNN studentų biuro dėstytoja. 1999–2003 m. ir 2007–2011 m. LNK žinių vedėja ir korespondentė. 2000–2003 m. *CNN World Report* programos reporterė. Nuo 2004 m. VšĮ „Socialiniai ir kultūros projektai“ direktorė. 2004–2009 m. televizijos dokumentikos projektų autorė ir vadovė.

## Kūryba

Kaip nepriklausoma režisierė kuria istorinius dokumentinius filmus. Su istoriku Arvydu Anušausku sukūrė pirmą lietuvišką istorinės dokumentikos serialą „XX amžiaus slaptieji archyvai“. 2003 m. laidų ciklo „Uragano” kapitonas“ apie tarpukario Lietuvos karo aviacijos karininką Romualdą Marcinkų autorė. Sukūrė trijų dalių apybraižą apie Mykolo Žilinsko kolekcijos istoriją „Šimtmečio kontrabanda. Paskutinis reisas“.

## Bibliografija
* Gražina Sviderskytė. Uragano kapitonas. – V.: Artseria, 2004. – 328 p.: iliustr.- ISBN 9986-716-38-1
* Gražina Sviderskytė, Arvydas Anušauskas. XX amžiaus slaptieji archyvai. Dvylika istorijos detektyvų. – V.: Versus aureus, 2008. – ISBN 978-9955-34-118-5
* Gražina Sviderskytė. Darius ir Girėnas. Istorija ir legenda. – V.: Baltos lankos, 2013. – 72 p.: ISBN 978-9955-23-681
* Gražina Sviderskytė. Lituanica. Nematoma pusė – V.: Aukso žuvys, 2019. – 456 p.: ISBN 9786098120400

## Apdovanojimai
* 2001 m. reportažas „Skrydis po tiltu“ (apie Jurgio Kairio skrydį aukštyn ratais po tiltu Kaune) pripažintas geriausiu 2000 m. *CNN World Report* netradiciniu reportažu
* 2007 m. LNK metų vedėja
* 2009 m. Vinco Kudirkos premijos laureatė

## Nuorodos
* Gražina Sviderskytė: gyvenu ne tik sau…
* Istorinės dokumentikos kūrėja – iš Pagirnupių Sviderskių… // Pasvalio raj. laikraštis „Darbas“, 2006 m. birž. 17 d., 1-2 psl. http://www.psvb.lt/straipsnis_2006_33.htm 

## Šaltiniai
Laibavabaliai

**Laibavabaliai** (Siaurasparniai) (*Oedemeridae*) – vabalų (*Coleoptera*) šeima. Kūnas ilgas, siauras, silpnai chitinizuotas, minkštas. Antsparniai siauri, dažnai išilgai siūlės prasiskėtę. Antenos ilgos, siūliškos, prisegtos kaktoje.

Vabalai aptinkami ant įvairių žydinčių žolinių augalų. Lervos vystosi trūnijančioje medienoje ir žolinių auagalų stiebeliuose.

Pasaulyje yra apie 1000 rūšių, iš jų 30 aptinkama Vidurio Europoje. Lietuvoje žinoma 14 rūšių.
Vilkma

**Vilkma AB** – didžiausia Baltijos šalyse vyriškų marškinių siuvimo įmonė, kurioje dirba per 200 darbuotojų.

99 procentus įmonės produkcijos eksportuojama į Didžiąją Britaniją, Prancūziją, Švediją, kitas Skandinavijos valstybes.

## Nuorodos, šaltiniai
* Oficiali svetainė 
* „Vilkma“ rengia užsienio vyrus…
John Rostill

**John Rostill** (pilnas vardas *John Henry Rostill*, g. 1942 m. birželio 16 d. Kingsnortone, Birmingemas, JK – m. 1973 m. lapkričio 26 d.) – talentingas gitaristas ir kompozitorius, grojęs bosine gitara grupėje The Shadows.

Ten jis pakeitė Brian Locking. Prieš tai grojo pritariamojoje Zoot Money grupėje. Muzikas mirė nelaimingo atsitikimo metu 1973 m. – jį nutrenkė elektra savo paties namų studijoje.
Naujoji ekonominė politika

**NEP** ( 'naujoji ekonominė politika') – Tarybų Sąjungos ekonominė politika, vykdyta 1921–1929 m. NEP’o politika paskelbta X RKP(b) suvažiavime. Jos imtis privertė badas, Rusijos ūkio, transporto suirutė, infliacija, gamybos nuosmukis ir antibolševikinės akcijos (Kronštato sukilimas). NEP’o tikslas – išlaikyti valdžią ir pagerinti žmonių gyvenimą. NEP esmė – maisto produktų nusavinimą pakeisti maisto produktų mokesčiais, leisti nuomoti žemę, naudoti samdomąją jėgą, leista smulkių įmonių privatinė nuosavybė, nuoma, skatinta kooperacija. NEP’as leido atkurti rinką, stabilizuoti finansus, atstatyti karo sugriautą žemės ūkį ir pramonę. Su naująja ekonomine politika Rusijoje atsirado buožės – naujoji buržuazija ir turtingi valstiečiai, kurie po NEP’o pabaigos buvo išžudyti arba ištremti. Po Lenino mirties 1924 m. NEP' as imtas pamažu likviduoti, o jau 1929 m. Stalinas pradėjo masinę žemės kolektyviziciją.
Tekstilė

**Tekstilė** ( = austi; PPP *textum*) pagal DIN 60000 – audinys.

Tekstilė tai pluoštai, verpalai, audiniai, neaustinės medžiagos (oda, vilna).
Tekstilės gaminiai yra audiniai (audžiama), trikotažas (megztas ar nertas), neaustinės medžiagos (vilna veliama, oda – išdirbama).

Tekstilės pramonė pasaulyje yra labai išsivysčiusi.

Lietuvos tekstilės pramonės ir mokslo įmonės – Lietuvos tekstilės institutas, „Utenos trikotažas“, „Lelija“, „Vilkma“, „A grupė“ (Jonava) ir kt. Tarptautinės tekstilės mugės – „Heimtextil“ (Frankfurtas prie Maino, Vokietija), MAISON&OBJET (Paryžius, Prancūzija) ir kt.

## Šaltiniai

## Nuorodos
* Kauno meno bienalė
NINO

Firma **NINO**, buvusi Nordhorne, 1950–1970 m. buvo žymiausia tekstilės bendrovė Europoje.

NINO yra *Niehues & Dütting*, firmos įkūrėjų, santrumpa. Globalizacijos dėka išnyko iš tekstilės bendrovių žemėlapių. 1996 m. NINO galutinai nutraukė gamybą.

## Nuorodos
* Nordhornas
* 360°-Panoraminės nuotraukos, NINO arealas
Jet Harris

**Terence 'Jet' Harris** (g. 1939 m. liepos 6 d. Kingsbury, Jungtinė Karalystė) – anglų gitaristas, kuris septinto dešimtmečio pradžioje koncertavo kartu su grupe The Shadows

Vėliau su Tony Meehan pradėjo groti instrumentinę muziką ir buvo labai populiarūs savo gimtojoje šalyje.

## Nuorodos
* Jet Harris' tinklalapis
Utenos trikotažas

**AB „Utenos trikotažas“** – Lietuvos trikotažo įmonė Utenos mieste, turinti visą gamybos ciklą: iš įmonėje pagaminto ir nudažyto trikotažo čia pat siuvami moteriški, vyriški ir vaikiški apatiniai bei viršutiniai drabužiai, laisvalaikio bei sportinė apranga. Būstinė įsikūrusi J.Basanavičiaus g. 122, Utenoje.

Didžiąją savo produkcijos dalį įmonė eksportuoja žinomiausiems Europos prekybos tinklams. Įmonės deklaruojami pajėgumai: ~ 3 mln. metrų trikotažo audinių ir ~ 3 mln. trikotažo gaminių vienetų.

Pagrindinis bendrovės akcininkas yra SBA grupė, valdanti 92,31 proc. akcijų paketa, kiti akcininkai – 7,69 proc.

Generalinė direktorė – Nomeda Kaučikienė.

## Istorija
**Marytės Melnikaitės trikotažo ir galanterijos gamybinis susivienijimas** Utenoje atidarytas 1967 m. liepos 25 d. Tuo metu jis buvo vienas didžiausių Baltijos šalyse. Per metus gamino 17,7 mln. vienetų trikotažo gaminių. Iki 1989 m. įmonės gamyba nuolat augo. 1989 m. ji jau gamino 19,4 mln. vienetų trikotažo gaminių, iš kurių 30 proc. parduodavo Lietuvoje, o kiti pasklisdavo po visą SSRS. Tuo metu čia dirbo iki 3000 dirbančiųjų.

Po nepriklausomybės paskelbimo įmonė pradėjo naują veiklos etapą. Jai vadovauti paskirta Nijolė Dumbliauskienė. 1993 m. „Utenos trikotažas“ tapo privataus kapitalo įmone. 1994 m. gruodžio 6 d. įregistruota Utenos rajono valdybos įmonių rejestre.

1984–1996 m. įmonėje leistas laikraštis „Trikotažininkas“.

Įmonė valdo dukterinę įmonę „Aboutwear“.

## Šaltiniai

## Nuorodos
* [Http://www.ut.lt/ Oficiali svetainė]  
* SBA informacija
* AB „Utenos trikotažo“ istorija
Luxlait

**Luxlait** – didžiausia Liuksemburgo pieno bendrovė.

## Istorija

Luxlait įsteigta 1884 m. kaip privati „Central-Molkerei“ pieninė. Bendrovė reorganizuota į akcinę bendrovę.

1946 bendrovė tapo žemės ūkio kooperatyvas ir pervadinta „Molkereigenossenschaft Luxemburg – Laiterie de Luxembourg“.

## Veikla
2005 Luxlait perdirbo 118.479.256 kg pieno, ją tiekia 545 tiekėai. Bendrovėje dirba 248 darbuotojai. Apyvarta siekia 61,7 mln. eurų.

Bendrovė pieną gamina Merl (Luxlait) ir Ingeldorf (Laduno) miestuose.

Valdybos pirmininkas – Claude Steinmetz.

## Nuorodos
* Oficiali svetainė
Tony Meehan

**Daniel Joseph Anthony Meehan** (g. 1943 m. kovo 2 d., m. 2005 m. lapkričio 28 d.) – britų būgnininkas ir vienas iš instrumentinės grupės The Shadows įkūrėjų.

## Gyvenimas
Meehan gimė 1943 m. kovo 2 d. Londone. Būdamas dar visai jaunas jis išmoko groti būgnais. Jaunystėje jais grojo vienoje grupėje. Šešto dešimtmečio viduryje Meehan priklausė *Vipers* grupei, kurioje bosine gitara grojo Jet Harris. Kai 1958 m. palydovinė Cliff Richard grupė *The Shadows* buvo naujai formuojama, jie abu sutiko tapti jos nariais. Grupė tampa labai populiari Jungtinėje Karalystėje. Be grojimo būgnais Meehan turėjo ir kitų pomėgių. Vienas jų buvo psichologija. 1961 m. Harris ir Meehan gauna pasiūlymą iš Decca Records kaip atskiras duetas koncertuoti. Jie sutinka, palieka grupę ir tampa vienu sėkmingiausių duetų savo šalyje. Daniel Joseph Anthony Meehan mirė 2005 m. lapkričio 28 d., būdamas 62 metų amžiaus, Pedingtono ligoninėje nuo galvos sužeidimų.

## Nuorodos
* Tony Meehan biografija
Pieno pramonė

**Pieno pramonė** – pramonės šaka, apimanti pieno surinkimo, perdirbimo ir realizavimo sistemą - jos subjektus (tiekėjus, gamintojus, perdirbėjus bei prekybininkus), organizacijas, įstaigas.

Pieno pramonė Europoje pradėta organizuoti kooperatiniais pagrindais. XX a. antroje pusėje bendrovės jungėsi į įmonių grupes, ištisus koncernus.

## Lietuvoje

Kooperatines pienines pirmosios bendrovės Lietuvoje įsteigė „Lietūkis“ ir „Gamintojas“ (Šiauliuose).

*Plačiau žr. straipsnį [[Pieno pramonė Lietuvoje]]*
Orsay

**Orsay** – Vokietijos tekstilės bendrovė. Veiklos specializacija – drabužiai merginoms bei Twen.
Įsteigta 1975 m. Turi 420 parduotuvių tinklą 9 Europos valstybėse, 260 – Vokietijoje.
Bendrovėje Orsay dirba 4 000 darbuotojų.

## Nuorodos

* Orsay tinklalapis
Kinijos vyrų krepšinio rinktinė

**Kinijos vyrų krepšinio rinktinė** – Kinijos Liaudies Respublikai atstovaujanti krepšinio rinktinė. Viena stipriausių Azijos rinktinių.

## Pasiekimai pasaulio čempionatuose

* 1950 – 
* 1954 – 
* 1959 – 
* 1963 – 
* 1967 – 
* 1970 – 
* 1974 – 
* 1978 – 11 vieta
* 1982 – 12 vieta
* 1986 – 9 vieta
* 1990 – 14 vieta
* 1994 – 8 vieta
* 1998 – 
* 2002 – 12 vieta
* 2006 – 15 vieta
* 2010 – 16 vieta
* 2014 – 
* 2019 – 24 vieta
* 2023 – 29 vieta

## Dalyvavimas olimpinėse žaidynėse
* 1984 m. – 10 vieta
* 1988 m. – 11 vieta
* 1992 m. – 12 vieta
* 1996 m. – 8 vieta
* 2000 m. – 10 vieta
* 2004 m. – 8 vieta
* 2008 m. – 8 vieta
* 2012 m. – 12 vieta
* 2016 m. – 12 vieta

## Dalyvavimas Azijos čempionatuose

* 1975 – 1 vieta 
* 1977 – 1 vieta 
* 1979 – 1 vieta 
* 1981 – 1 vieta 
* 1983 – 1 vieta 
* 1985 – 3 vieta 
* 1987 – 1 vieta 
* 1989 – 1 vieta 
* 1991 – 1 vieta 
* 1993 – 1 vieta 
* 1995 – 1 vieta 
* 1997 – 3 vieta 
* 1999 – 1 vieta 
* 2001 – 1 vieta 
* 2003 – 1 vieta 
* 2005 – 1 vieta 
* 2007 – 10 vieta
* 2009 – 2 vieta 
* 2011 – 1 vieta 
* 2013 – 5 vieta
* 2015 – 1 vieta 
* 2017 – 5 vieta
* 2022 – 8 vieta

## Žymūs žaidėjai
* Jao Mingas
* Ji Dzianlianas
* Hu Veidongas
* Mengke Batyras
* Vang Žiži
* Džou Či

## Žymūs treneriai
*  Del Harris (2004)
*  Jonas Kazlauskas (2005–2008)
*  Panagiotis Giannakis (2013–2014)
*  Aleksandar Đorđević (2022–)

## Šaltiniai
Šratvabaliai

**Šratvabaliai** (*Sphaeriusidae*) – vabalų (*Coleoptera*) šeima, kuriai priklauso labai maži (dydis 05,-0,75 mm) vabalai, panašūs į erkes. Jų kūnas išgaubtas, pusiau rutuliškas. Užpakaliniai plėviniai sparnai kraštuose yra su ilgomis blakstienėlėmis. Antenos trumpos, 11-narės, gale baigiasi su standžia trinare buožele. 

Vabalai gyvena drėgnose vietose. Suaugėliai ir lervos minta detritu.

Pasaulyje yra 23 rūšys, priklausančios vienai genčiai – *Sphaerius*. Lietuvoje rasta viena rūšis – **[[erkiškas šratvabalis]]** (*Sphaerius acaroides*). Be šios rūšies Europoje dar sutinkamos dvi rūšys: *[[Sphaerius hispanicus]]* und *[[Sphaerius spississimus]]*. JAV gyvena trys rūšys.
Saporas

**Saporas** () – penktas iš didžiausių Japonijos miestų pagal gyventojų skaičių ir trečias pagal plotą. Tai Hokaido prefektūros administracinis centras.

Garsėja kaip kasmetinio Saporo sniego festivalio, pritraukiančio daugiau nei 2 milijonus turistų iš viso pasaulio, namai. Mieste taip pat įsikūrusi Saporo alaus darykla.

## Istorija
Prieš Saporo įsikūrimą vietovėje, geriau žinomoje kaip Išikari lyguma, gyveno vietinės ainu gentys. 1866 m., Edo laikotarpio pabaigoje, čia buvo pradėtas statyti kanalas, ir pirmieji naujakuriai įkūrė Saporo kaimą. Vietovės pavadinimas buvo pasiskolintas iš ainu kalbos ir reiškia „didelę upę, tekančią per lygumą“.

1868 m. (šie metai oficialiai laikomi Saporo „gimtadieniu“) naujoji Meidži vyriausybė padarė išvadą, kad tuometinis Hokaido administracinis centras, Hakodatės uostas, netinkamas gynybai ir tolesniam salos vystymuisi. Todėl buvo nuspręsta, kad reikia įkurti naują Išikari lygumos sostinę.

1870–1871 m. Kijotaka Kuroda, Hokaido Plėtros komisijos pirmininko pavaduotojas, kreipėsi į JAV vyriausybę pagalbos vystant regioną; Horacijus Kapronas, žemdirbystės sekretorius, buvo paskirtas ypatinguoju komisijos patarėju. Statybos prasidėjo aplink Odori parką, kuris ir šiandieniniais laikais liko žaliąja juosta, dalijančia miesto centrą į dvi dalis. Miestas buvo pastatytas pagal amerikietišką kvadratinio gatvių išdėstymo planą; netgi šiandienos Japonijoje tai labai neįprasta.

Japonų ekspansija į Hokaidą tęsėsi, daugiausia dėl migracijos iš pagrindinės Honšiū salos, ir Hokaido bei jo sostinės klestėjimas pasiekė tokį lygį, kad 1882 m. Plėtros komisija buvo pripažinta nebereikalinga ir atšaukta.

## Sportas

Mieste 1972 m. vyko XI žiemos olimpinės žaidynės, o 2002 m. vyko XVII pasaulio futbolo čempionatas. 2006 m. prefektūros Sporto centre vyko 2006 m. pasaulio vyrų krepšinio čempionato grupių rungtynės.

## Miesto simboliai
Oficiali miesto gėlė – paprastoji pakalnutė, medis – paprastoji alyva, paukštis – gegutė.
## Galerija

File:Odori Park in Sapporo 1936.jpg|Odori parkas 1936 m.
File:Hokkaido Prefectural Office02s5s4272.jpg|Buvęs Hokaido vadovybės pastatas
File:Sapporo TV Tower 20070812.jpg|Sapporo TV bokštas, pastatytas 1957 m.
File:2008 G8 Summit Antiglobalist Demonstration March.jpg|34-ojo G8 susitikimo 2008 m. kovą protestai
File:Sapporo_Beer_Museum.JPG|Saporo alaus muziejus
File:Spectaculars_of_Susukino-Sapporo.jpg|Susukino, Saporo pramogų rajonas
File:Sapporo_station_2012.jpg|Saporo traukinių stotis
File:Sapporo_clock_tower.JPG|Saporo laikrodžio bokštas, kuris priklausė Hokaido universitetui XIX a.
Pokaralystė

**Pokaralystė** (**subkaralystė**) (*subregnum*) – mokslinės klasifikacijos kategorija, žemesnė už karalystę ir aukštesnė už skyrių.

Augalų pokaralystės taksonominiam rangui pridedama lotyniška galūnė **-bionta**, gyvūnų – **-zoa**.

## [[augalai|Augalų]] pokaralystės
* Raudondumbliai (*Rhodobionta*)
* Stuomeniniai (*Cormobionta* arba *Embryobionta*)
* Tikradumbliai (*Phycobionta*)

## [[gyvūnai|Gyvūnų]] pokaralystės
* **Metazoa**
* **Parazoa**

## Gyvūnų subkaralystės
* Vienaląsčiai (*Protozoa*)
* Daugialąsčiai (*Metazoa*)
Klintono kelias

**Klintono kelias** – vakarų Milforde (Naujasis Džersis). Jis prasideda nuo 23-iojo kelio netoli Niufaundlendo ir eina 16 kilometrų į pietus, iki Grinvudo ežero.

Kelias ir teritorija aplink jį pagarsėjusi gandais apie čia vykstančius neįprastus dalykus: vaiduoklių pasirodymus, taip pat – raganų, satanistų ar kukluksklano susirinkimus. Taip pat manoma, kad žudikai čia slepia kūnus (vienas toks atvejis iš tiesų žinomas).

## Legendos

Viena legenda teigia, kad nuėjus prie vieno iš tiltų ir įmetus į vandenį 25 JAV centų monetą, per minutę ji iš vandens bus išmesta atgal. Monetas atgal mėto anksčiau čia nuskendusio berniuko dvasia. Kitose versijose vaiduoklis vandenin įsitraukia ir patį monetos metiką.

Netoli kelio stovinti XVIII amžiaus geležies dirbtuvė dažnai laikoma senovine druidų šventykla, ir taip pat apipinta padavimais apie baisius dalykus, ištiksiančius šiuolaikinį vidun užėjusį lankytoją. Iš tiesų dirbtuvė neturi nieko bendro su jokiomis religijomis ar kultais.

Dar kita legenda yra apie kanibalus. Neva, jei važiuodamas keliu užtiksi skersai jo nuvirtusį medį, tai bus vietinių kanibalų spąstai. Reikia kuo greičiau važiuoti atgal, kitaip kanibalai nuvers dar vieną medį už mašinos, ir pakliuvusį į spąstus keliautoją užmuš ir suvalgys. Kai kuriose versijose net tiksliai nurodoma, kas yra tie kanibalai. Atsakomybė dažniausiai tenka Ramapo kalno indėnams.

Kitos istorijos pasakoja apie kelio apylinkėse gyvenančius keistus ir nematytus padarus, atsitiktinai papuolusius į mašinos žibintų šviesą. Taip pat nelyginėmis valandomis pastebimi keistai apsirengę žmonės, stovintys prie kelio ir stebintys pravažiuojančius. Galiausiai, kai kurie vairuotojai pasakoja jautę nepaaiškinamą baimę, kartais net privertusią apsisukti ir grįžti atgal.
Blizgančioji strėliukė

**Blizgančioji strėliukė** (*Lestes dryas*) – žaliųjų stėliukių (*Lestidae*) šeimos vabzdys. 

Sparnų plotis – apie 5 cm. Gyvena prie stovinčio vandens su stipriai svyruojančiu vandens lygiu, taip pat pelkėse. Skraido nuo birželio iki rugsėjo.
Žalsvoji strėliukė

**Žalsvoji strėliukė** (*Lestes virens*) – žaliųjų stėliukių (*Lestidae*) šeimos vabzdys. Kūnas 35–40 mm ilgio.

Gausi Europoje, išskyrus šiaurinius kraštus, Šiaurės Afrikoje ir Vakarų Azijoje. Randama ir Lietuvoje.

## Išnašos
Mažoji strėliukė

**Mažoji strėliukė**, arba **mažoji išnura** (*Ischnura pumilio*) – strėliukių (*Coenagrionidae*) šeimos vabzdys. 

Rūšis įrašyta į Lietuvos raudonąją knygą.
Žnyplinis laumžirgis

**Žnyplinis laumžirgis** (*Onychogomphus forcipatus*) – skėstaakių laumžirgių (*Gomphidae*) šeimos vabzdys. Kūno ilgis siekia 45–55 mm, o išskleisti sparnai – 55–75 mm ilgio.

Gyvena netoliese upių ir upelių, skraido gegužės – liepos mėnesiais.

Rūšies arealas apima centrinius ir šiaurinius Europos kraštus (taip pat Lietuvą), nors kai kur aptinkamas ganėtinai retai, be to, paplitęs Kaukaze.

## Išnašos
Fulham FC

**Londono „Fulham“** – Anglijos futbolo klubas iš Fulhamo, pietvakarių Londono. Įkurtas 1879 m. Seniausias Londono klubas, žaidęs Premier League.

## Istorija

## Pasiekimai

* Anglijos trečiojo diviziono (dab. Pirmoji lyga) čempionas (1949, 1999 m.)
* Anglijos antrojo diviziono (dab. Futbolo lygos čempionatas) čempionas (2001 m.)

## Sezonai

|}

### [[UEFA]] varžybos

|}

## Išnašos

## Nuorodos

* Oficiali klubo svetainė
Middlesbrough FC

**Midlsbro FC** – Anglijos futbolo klubas iš Midlsbro.

## Istorija

## Pasiekimai

* Anglijos II diviziono (dab. Futbolo lygos čempionatas) čempionas (1927, 1929, 1947,1995)

## Sezonai

|}

### [[UEFA]] varžybos

## Išnašos

## Nuorodos

* Oficiali klubo svetainė
Greta Garbo

**Greta Garbo** (tikrasis vardas *Greta Lovisa Gustafsson*; 1905 m. rugsėjo 18 d. – 1990 m. balandžio 15 d.) – švedų kilmės JAV aktorė.

Greta Lovisa Gustafson gimė 1905 m. rugsėjo 18 d. Stokholme. Būsima aktorė augo skurdžioje aplinkoje. Mirus tėvui, keturiolikmetė pradėjo dirbti pardavėja vienoje Stokholmo parduotuvių, filmavosi reklaminiuose filmuose. 1922 m. pradėjo lankyti Stokholmo Karališkojo dramos teatro aktorių mokyklą. Čia ją atrado režisierius Moricas Stileris. Jis suteikė Gretai sceninį slapyvardį. 1924 m. aktorė suvaidino „Sagoje apie Gestą Berlingą“ – šis vaidmuo jai leido patekti į Holivudą. Greta Garbo nemokėjo anglų kalbos, gavo mažą atlyginimą, paniro į depresiją. Aktorė dažniausiai vaidino kenčiančias, paslaptingas moteris, vaidybai būdinga tragizmas, psichologiškumas. Nepaisant to, vienas sėkmingiausių vaidmenų yra laikomas komedija „Ninočka“ (1939 m.), kur ji kuria komunistės, neįstengiančią atsispirti kapitalizmo pagundoms portretą.

Po filmo „Moteris dviem veidais“ (1941 m.), neigiamai įvertinto ir žiūrovų, ir kritikų, Greta nutraukė savo karjerą ir vis rečiau rodėsi viešumoje.

Aktorė suvaidino 28 filmuose. Ji buvo nominuota „Oskarui“ kelis kartus, tačiau apdovanojimo sulaukė tik 1955 m., kai buvo apdovanota už visą kūrybinę veiklą.

1990 m. balandžio 15 d. G. Garbo mirė Niujorke, kur ir pragyveno antrąją savo gyvenimo pusę. Urna su palaikais pargabenta į Švediją ir palaidota Stokholmo apylinkėse.

## Žymiausi filmai
* „Saga apie Gestą Berlingą“ (1924 m.)
* „Kūnas ir šėtonas“ (1927 m.)
* „Mata Hari“ (1931 m.)
* „Žmonės viešbutyje“ (1932 m.)
* „Karalienė Kristina“ (1933 m.)
* „Ana Karenina“ (1935 m.)
* „Marija Valevska“ (1938 m.)
* „Ninočka“ (1939 m.)
* „Dviveidė moteris“ (1941 m.)

## Šaltiniai
Newcastle United FC

**Newcastle United** – Anglijos futbolo klubas iš Niukaslo prie Taino. 

## Istorija

1892 m. prie Newcastle East End prijungtas Newcastle West End. Naujasis klubas tapo Newcastle United;

## Stadionas
Namų rungtynes žaidžia St James' Park, stadione, Niukaslo centre. Stadiono talpa – 52 305 vietos.

## Istorija

## Pasiekimai

* Anglijos II diviziono (Futbolo lygos čempionato) čempionas (1965, 1993, 2010, 2017 m.)
* Anglijos II diviziono (Futbolo lygos čempionato) antroji vieta (1898, 1948 m.)

## Sezonai

|}

### [[UEFA]] varžybos

|}

## Išnašos

## Nuorodos

* Oficiali klubo svetainė
* FACEBOOK
* SOCCERWAY
* SOFASCORE
* Transfermarkt
* Globalsportsarchive
Augūrai

**Augūrai** – Senovės Romos pareigūnai ir žyniai, kurie užsiėmė pranašystėmis ir dievų valios skelbimu pagal tam tikrus ženklus, pvz., paukščių riksmą bei lėkimą, šventų vištų lesimą, gyvulių judesius ir balsus, dangaus ir kitus gamtos reiškinius. Augūrai sudarė tam tikrą dvasininkų kolegiją, iš pradžių iš trijų, vėliau iš šešių, devynių, penkiolikos ir net šešiasdešimties narių. Išaiškinę, kad ženklai nepalankūs augūrai galėjo sustabdyti tam tikrus svarbius valstybinius veiksmus. Augūro tarnybos perdavimas kitam augūrui vadintas *inauguratio*.

Savo darbą augūrai atlikdavo pagal specialias taisykles, vadinamas augūrų disciplinomis. Vėlesniais laikais augūrų religinė reikšmė mažėjo, tačiau didėjo įtaka politikai. Respublikos pabaigoje augūrų menas dažnai tyčia buvo naudojamas politinėje kovoje. Senoji augūrų disciplina tuo metu jau buvo beveik visai užmiršta, o vietoje jos įsivyravo etruskiški būdai spėti ateitį iš gyvulių vidurių (haruspicijos). Tam tikrą įtaką augūrai išlaikė iki pat Antikos laikų pabaigos.

## Šaltiniai
* Lietuviškoji Enciklopedija, II t.- Kaunas, 1934.-p.107.
Audžila

**Audžila** (*Awjila*; itališkai – *Augilla*, taip pat *Aujila*, *Aoudjila*) oazė Libijos dykumoje, Libijoje. Jos vardu pavadinta rytų berberų kalba audžila.

Pirmasis iš europiečių jas 1798 m. atrado Hernemanas. Gyvena berberai ir arabai. Tikintieji – musulmonai sunitai. Auginamos datulių palmės, kviečiai, miežiai ir vaismedžiai. Tai pačiai grupei su Audžila priklauso ir kitos oazės: Džalo su Lebba, Škerre ir Battifal.
Augsburgo lyga

**Augsburgo lyga** – 1689 m. liepos 9 d. sudarytas slaptas susitarimas tarp Šventosios Romos imperijos imperatoriaus Leopoldo I, Ispanijos ir Švedijos karalių, Bavarijos kurfiursto bei smulkesnių Vokietijos kraštų valdovų. 

## Susitarimo aplinkybės
Augsburgo lygą sumanė Viljamas III Oranietis, žymiausias Prancūzijos karaliaus Liudviko XIV priešas. Susitarimo tikslas oficialiai buvo apsaugoti susitarusių valstybių sienas ir senesnes sutartis. Tuo tikslu Augsburgo lyga laikė bendrą nuolatinę 60 000 karių armiją. Iš tikrųjų Augsburgo lyga buvo nukreipta prieš Prancūzijos įtakos augimą Europoje. Susitarimo sudarymas nulėmė 1688 m. prasidėjusį Prancūzijos ir Lygos karą. Augsburgo lygą nuo 1689 m. parėmė naujoji Anglijos karalienė Marija II, taip pat slapta rėmė ir popiežius bei smulkios italų valstybės.

## Šaltiniai
Jonas Kronkaitis

**Jonas Kronkaitis** (g. 1935 m. vasario 1 d. Širvintose) – Lietuvos kariuomenės vadas, generolas majoras.

## Biografija
1944 m. su tėvais pasitraukė į Vakarus. 1958 m. baigė Konektikuto universitetą, įgijo pramonės vadybos bakalauro, kartu ir reguliariosios kariuomenės leitenanto laipsnį, kuris ir nulėmė jo karinę karjerą. Baigęs Pėstininkų vadų kursus ir reindžerių kursus, paskirtas į Vokietiją šarvuočių pėstininkų bataliono būrio vadu, iš ten perkeltas į Antrąjį kavalerijos pulką ir jame tarnavo iki 1963 m.

1963 m. paskirtas Ginklų skyriaus direktoriaus pavaduotoju į Lengvųjų ginklų įmonę, kurioje bandomi, tobulinami įvairūs ginklai, tarp jų ir M-14, M-16 šautuvai, įvairūs kulkosvaidžiai. 1964–1965 m. dirbo sraigtasparnių apginklavimo projekto vadovu. Vykstant Vietnamo karui, 1965 m. buvo paskirtas JAV sausumos pajėgų Vietname Ginklų skyriaus viršininku, šias pareigas ėjo metus ir grįžo į JAV.

Vėliau vėl pasiųstas į Vietnamą, į Pirmąją oro kavalerijos diviziją, kad sukurtų brigados kovinės paramos bazę ir jai vadovautų. 1971–1973 m. JAV kariuomenės gen. inspekcijos inspektorius, 1973–1975 m. bataliono vadas, 1975–1976 m. divizijos logistikos skyriaus viršininkas. 1978 m., baigęs JAV sausumos pajėgų karo koledžą (*Carlisle Barracks*, Pensilvanija), vadovavo Ginkluotės įsigijimo tarnybai, vėliau paskirtas komendantu į valstybinę plataus asortimento ginklų įmonę *Rock Island Arsenal*, inicijavo ir vykdė gamyklos esminio modernizavimo programą.

1981 m., baigęs Gynybos sistemų valdymo koledžą, paskirtas valdomų sviedinių ir artilerinio ginklo sistemų kūrimo jungtinio (sausumos kariuomenės ir laivyno) projekto vadovu ir dirbo juo iki 1985 m., kol perėjo į rezervą.

1991 m. – Baltijos instituto tarybos narys. Vienas iš jo steigėjų. 1997–1999 m. – LR Krašto apsaugos viceministras. 1999 m. liepos 1 d. – 2004 m. birželio 30 d. – Lietuvos kariuomenės vadas.

## Visuomeninė ir politinė veikla
Dalyvavo JAV lietuvių bendruomenės veikloje. 2006 m. bendrai įkūrė valstybės viziją kuriančią, visuomeninę organizaciją Piliečių Santalka; dirba jos tarybos pirmininku.

2007 m. J. Kronkaitis buvo įtrauktas į specialiąją darbo grupę, turėjusią tikrinti prieštaringas Lietuvos Generalinės Prokuratūros išvadas dėl VSD pareigūno Vytauto Pociūno žūties aplinkybių. Tų pačių metų lapkritį, dėl komisijos neveiklumo, J. Kronkaitis atsistatydino.

## Išnašos

## Nuorodos, šaltiniai
* Biografija;
* Interviu su Kronkaičiu  ;
* NATO biografiniai duomenys .

|-

|-
Imperatoriškasis Japonijos antspaudas

**Imperatoriškasis [[Japonija|Japonijos]] antspaudas** – geltona arba oranžinė chrizantema su juodais arba raudonais apvadais. Centrinį diską supa 16 viršutinių žiedlapių. 16 apatinių žiedlapių iš dalies dengia viršutiniai, todėl matomi tik jų pakraštėliai.

Imperatoriškąjį antspaudą naudoja Japonijos imperatoriškosios šeimos nariai. Pagal Meidži konstituciją Imperatoriškąjį antspaudą galėjo naudoti tik Japonijos imperatorius, todėl kiekvienas imperatoriškosios šeimos narys naudojo šiek tiek pakeistą jo versiją. Šintoistų šventyklos, susijusios su imperatoriškąja šeima, taip pat naudoja atitinkamas modifikuotas Imperatoriškojo antspaudo versijas, o kai kurioms su šeima nesusijusioms šventykloms taip pat leidžiama naudoti chrizantemos simbolį savo antspauduose.

2005 m. vis dar nebuvo įstatymo, numatančio, koks yra Nacionalinis Japonijos antspaudas. Įprasta, kad Imperatoriškasis antspaudas laikomas ir Nacionaliniu. Pavyzdžiui, jis yra ant japoniškų pasų viršelių. Tai primena papročius kai kuriose kitose monarchinėse valstybėse, kaip Jungtinė Karalystė, kur asmeninis monarcho herbas laikomas ir tautiniu šalies herbu.
Rytų Azija

**Rytų Azija** – regionas Azijos rytuose. Iš dalies persikloja su *[[Tolimieji Rytai|Tolimųjų Rytų]]* sąvoka.

## Regiono apibrėžimai
Regiono apibrėžimai ir teritorijos skiriasi, priklausomai nuo to, kuriuo aspektu jis bus apibrėžiamas. Egzistuoja keletas variantų.

### Kultūrinis regionas

Kultūrinė Rytų Azija tapatinama su sinosfera, kurią nulėmė tai, kad didelei daliai Azijos tautų ilgą laiką įtakos turėjo Kinijos kultūra, ir čia paplito klasikinė kinų kalba (arba raštas), konfucianizmas arba neokonfucionizmas, kiniškos pakraipos mahajanos budizmas, daosizmas bei kiti elementai. Ši įtaka taip pat pastebima architektūros stiliuje, tradicinėje muzikoje, šventėse, etikoje ir kt.

Šis kalbos, politinės filosofijos ir religijos derinys būdingas Kinijai, Korėjai, Japonijai bei Vietnamui. Tačiau Kinija šiuo atveju traktuojama ne kaip valstybė, o kaip kultūrinis regionas, apimantis dabartinės Kinijos Liaudies Respublikos rytinę dalį, atskiriant nuo jo Tibetą, Sindziangą, Vidinę Mongoliją, kurie nepriklauso Kinijos kultūrinei sferai.

Sinosferą sudaro šie kultūriniai subregionai:
* Kinija () – įskaitant kinų dominuojamus regionus: Honkongą, Taivaną, Makao
* Junanis
* Japonija
* Korėja (Šiaurės ir Pietų Korėjos)
* Vietnamas
* Gali būti priskiriamas ir Singapūras, kur dominuoja kinai ir jų kultūra

### Politinis regionas

Nors sinosferos valstybės tarpusavyje nėra susijungusios į jokią politinę sąjungą, politiniam regionui yra priskiriamos šios valstybės:

Šios šalys priskiriamos Rytų Azijai geografine prasme:
* Kinijos Liaudies Respublika (įskaitant Honkongą ir Makao)
* Taivanas
* Šiaurės Korėja
* Pietų Korėja
* Japonija
* Mongolija

Šiuo atveju Vietnamas priskiriamas prie Pietryčių Azijos, kaip ASEAN dalis. Mongolija Rytų Azijai priskiriama kaip istorinė Čingų dinastijos Kinijos dalis.

Šio regiono plotas – maždaug 11 800 000 km², arba 28 % Azijos žemyno. Čia gyvena daugiau nei 1,5 milijardo žmonių, apie 40 % Azijos gyventojų, arba daugiau nei penktadalis viso pasaulio gyventojų. Šis regionas – viena iš tankiausiai apgyvendintų vietų pasaulyje. Rytų Azijos gyventojų tankumas, 134/km², yra tris kartus didesnis už pasaulio vidurkį.

### Išplėstinė Rytų Azija

Šiuo atveju prie politinės Rytų Azijos gali būti pridedamos ir šios teritorijos:
* Pietryčių Azija – ją, kartu su Rytų Azija vienija organizacija ASEAN +3
* Rusijos Tolimieji Rytai

## Regiono svarba
Regionas – vienas tankiausiai gyvenamų pasaulyje, įgaunantis vis didesnę ekonominę ir politinę galią. Jo reikšmė auga taip, kad imama kalbėti apie XXI a kaip apie „Azijos amžių“, kur šio regiono šalys turėtų vyrauti pasaulyje.

## Regiono tyrimai
Augant regiono reikšmei, visame pasaulyje populiarėja Rytų Azijos studijos. Lietuvoje šio regiono studijas nuo 2007 m. vykdo VDU Regionistikos katedra, Azijos studijų centras. Vilniaus Universiteto Orientalistikos centro viena veiklos sričių taip pat yra Rytų Azijos studijos.

## Šaltiniai
Trasa TI

**Trasa TI** (pilnas pavadinimas **Tanaka International Circuit**, dažnai vadinama **Aida** trasa) – Formulės 1 lenktynių trasa šalia Aida miesto, Okayama pefektūroje, Japonijoje. Čia 1994 ir 1995 m. vyko Formulės 1 Japonijos Grand Prix etapai.

## Istorija
Trasa įrengta 1992 m. kaip privati trasa. Vykusiose F1 Japonijos Grand Prix abejus kartus laimėjo Michael Schumacher. 2004 m. gegužės 1 d., pasikeitus trasos šeimininkams, ji buvo pervadinta į *Okayama Internacional Circuit*.

## Statistika

## Adresas
1210 Takimiya
Aida Cho
Aida
Okayama-Ken 
701-26
Japan

## Nuorodos
* www.f1db.com  
* www.f-1.lt
Žiaunakojai

**Žiaunakojai** (*Branchiopoda*) – vėžiagyvių (*Crustacea*) klasė.
## Klasifikacija

Žiaunakojų būriai:
* Poklasis *[[Phyllopoda]]*
**Būrys Diplostraca*
***Pobūris [[Šakotaūsiai]] (*Cladocera*)
***Pobūris *Cyclestherida* ([[Kriaukliavėžiai]])
***Pobūris *Laevicaudata* ([[Kriaukliavėžiai]])
***Pobūris *Spinicaudata* ([[Kriaukliavėžiai]])
**Būrys [[Skydvėžiai]] (*Notostraca*).
* Poklasis *Sarsostraca*
**Būrys [[Bešarviai]] (*Anostraca*)
***Pobūris *Anostracina*
***Pobūris [[Artemijos]] (*Artemiina'')

## Šaltiniai
Édouard André

**Eduardas Fransua Andrė** (*Édouard François André*, 1840 m. liepos 17 d. Burže – 1911 m. spalio 25 d. La Krua) – prancūzų dendrologas, Prancūzijos kraštovaizdžio architektūros katedros profesorius, kraštovaizdžio architektas, sodininkas. Aktyviai dirbo ir Lietuvos dvaruose.

## Biografija

Eduardas Fransua Andrė gimė 1840 m. liepos 17 d. Burže, Prancūzijoje, miesto sodininko šeimoje. Mokėsi Anžė. Nuo 1859 m. stažavosi Paryžiaus nacionaliniame gamtos istorijos muziejuje. Nuo 1860 m. pradėjo dirbti Paryžiaus Želdynų skyriaus vyriausiuoju sodininku. Dalyvavo, tvarkant Buttes‑Chaumont’o ir kt. parkus. Dėstė Versalio nacionalinės sodininkystės mokykloje. 1866 m. Liverpulyje Seftono parko konkurse laimėjo I vietą. 1875–1876 m. tyrinėjo Kolumbijos, Ekvadoro, Venesuelos augmeniją. Iš ten parsivežė 3600 augalų rūšių kolekciją. 1892 m. Eduardas Fransua Andrė paskirtas Versalio nacionalinės sodininkystės mokyklos Kraštovaizdžio architektūros katedros (pirmoji Prancūzijoje) profesoriumi.

Per savo gyvenimą E. Andrė suprojektavo apie 100 privačių ir visuomeninių parkų visame pasaulyje, daugiausia Europoje. Žinomiausi iš jo sukurtų yra Seftono parkas Liverpulyje, Anglijoje, buvusios Liuksemburgo citadelės sodai, taip pat daugelis želdynų Paryžiaus viešosiose erdvėse.

## Veikla Lietuvoje

Eduardą Fransua Andrė į Lietuvą pakvietė atvykti grafai Tiškevičiai. Čia jis XIX a. pabaigoje – XX a. pradžioje suprojektavo peizažinio stiliaus parkus buvusiuose Tiškevičių dvaruose (Lentvario dvaras, Trakų Vokės dvaras, Užutrakio dvaras ir Palangos dvaras). Juose harmoningai sukomponuoti E. Andrė būdingi kraštovaizdžio elementai: dirbtinės  ir uolos, sudarančios kalnų įspūdį, išradingai priderinti natūralūs vandens telkiniai, padailinti dirbtiniais elementais, vandens  ir kriokliais, tvenkiniai.

## Atminimo įamžinimas

Nuo 1994 m. Prancūzijoje veikia Eduardo Fransua Andrė asociacija, sauganti jo kūrybinį palikimą. Ši asociacija palaiko ryšius su Palangos botanikos parku. Palangos botanikos parke prie centrinio įėjimo, dešinėje tako pusėje 2006 m. atidengta skulptūra E. F. Andrė atminti (skulptorė – Gražina Oškinytė-Eimanavičienė, architektas – Gintas Likša).

Lietuvos televizija sukūrė dokumentinį filmą „Sveikas, ponas André“ (režisierius Vidmantas Bačiulis, operatorius V. Plytnikas, garso režisierius J. Mažeika).

Vilniuje yra Eduardo Andrė vardo gatvė.

## Kūriniai

* Visuotinis traktatas apie parkų ir sodų kompoziciją (L’Art des Jardins. Traité général de la composition des Parcs et Jardins 1879 31983).
* Bromelijinių šeimos augalai (Bromeliaceae Andreanae 1889).

## Galerija

Palanga garden by Édouard André.jpg|Birutės parkas, priklausęs Palangos dvarui
Užutrakio dvaras 26.JPG|Užutrakio dvaro parkas
Lentvariodvaroparkas1.JPG|Lentvario dvaro parkas
Traku-vokes-dvaras-park.jpg|Trakų Vokės dvaro parkas


## Šaltiniai

## Nuorodos

* E. Andrė parkai Lietuvoje  – XXI amžius
* E. Andrė nekrologas 
* VIRTUALI PARODA „PARKŲ KŪRĖJAS ÉDOUARD FRANÇOIS ANDRÉ“  – Palangos Gintaro muziejus
* www.manoparkas.lt  – Parkų mylėtojams ir E. Andrė palikimui skirtas tinklalapis
Ivanas Serovas

**Ivanas Aleksandrovičius Serovas** (, 1905 m. rugsėjo 16 d. Afimskajos kaime, Kadnikovo apskritis, Vologdos gubernija – 1990 m. liepos 1 d. Maskvoje) – TSRS generolas, saugumo tarnybų vadovas, GRU viršininkas; armijos generolas (1955 rugpjūčio 8 d.), Tarybų Sąjungos Didvyris (1945 m. gegužės 29 d.).

## Biografija
Gimė Afimskajos kaime valstiečių šeimoje. Baigė Kadnikovo pradinę mokyklą. 1923 m. įstojo į komjaunimą. 1924–1925 m. Ivanas Serovas buvo 24-ojo artilerijos pulko štabo viršininko padėjėju. 1928 m. baigė Leningrado karinę techninę mokyklą, komunistinio aktyvo tobulinimo kursus (1930 m.), V. V. Kuibyševo karinę inžinerinę akademiją (1936), Frunzės karinę akademiją (1939). 1923-1926 m. dirbo Zamožoskio žemės ūkio tarybos pirmininku. 1926 m. birželio mėn. įstojo į komunistų partiją. 1928 m. įstojo į Raudonosios armijos gretas.

1939 m. sausio mėn. Serovas pervestas tarnauti į SSRS NKVD, vasario 9 d. paskirtas viršininko pavaduotoju, vasario 18 d. Darbininkų bei valstiečių milicijos vyriausiosios valdybos viršininku. 1939 m. liepos 29 d. – 1939 m. rugsėjo 2 d. Ivanas Serovas buvo GUGB viršininko pavaduotojas bei Antrojo (politinio bei paslapčių) skyriaus viršininkas. 1939 m. rugsėjo 2 d. I. Serovas paskirtas Ukrainos vidaus reikalų liaudies komisaru. Ukrainoje jis artimai susipažino su N. S. Chruščiovu. 1941 m. vasario 3 d. paskirtas naujai įsteigto Valstybės saugumo liaudies komisariato (*Наркомат государственной безопасности*, NKGB) pirmuoju viršininko pavaduotoju. Antrojo pasaulinio karo dalyvis.

1951-1950, 1958- 1962 m. SSRS AT deputatas. 1954 m. kovo 13 d. tapo pirmuoju KGB pirmininku prie SSRS Ministrų Tarybos. 1958 m. gruodžio 8 d. Serovas paskirtas SSRS generalinio štabo viršininko pavaduotoju žvalgybai bei GRU viršininku. 1963 m. vasario 2 d. išaiškinus, kad užsienio tarnybų žvalgas buvo GRU pulkininkas Olegas Penkovskis, Serovas „už politinio budrumo praradimą bei nekilnius poelgius“ nušalintas nuo visų pareigų, kovo 12 d. pažemintas karinis laipsnis (iki gen. mjr.), atimtas SSRS Didvyrio vardas. 1965 m. buvo pašalintas iš komunistų partijos.

## Nuorodos, šaltiniai
Biografija